
ELŐTERJESZTÉS
Herend Város Önkormányzata Képviselő-testületének 
2022. január 6-i rendkívüli nyilvános ülésére

Tisztelt Képviselő-testület!

[bookmark: _Hlk90902324]Magyarország Kormánya pályázati felhívást tett közzé, a TOP Plusz 1.2.3-21 kódszámú, Belterületi utak fejlesztése címen.  

A pályázati felhívás alapján, pályázat nyújtható települési önkormányzatok az alábbi célok megvalósítása érdekében: 

1) Önkormányzati tulajdonú belterületi – az e-UT 03.01.11. Közutak tervezése (KTSZ) Útügyi Műszaki Előírás szerinti B.V., B.VI. tervezési osztályba sorolt – gyűjtőutak (B.V. terv. oszt.); valamint kiszolgáló-, lakó- és vegyes használatú utak (B.VI. terv. oszt.) építése, korszerűsítése, felújítása, ennek keretében támogatható: 
a) utak burkolatának és alépítményeinek felújítása, korszerűsítése, átépítése, 
b) út burkolatának megerősítése, szélesítése, korszerűsítése,
c) meglévő földút (szilárd burkolattal nem rendelkező út) burkolattal történő kiépítése,
d) új gyűjtőút kiépítése. 

A Felhívás keretében kizárólag közcélú közútfejlesztések támogathatók.

A pályázati felhívás alapján felmérésre került, hogy melyek azok a szükséges fejlesztések és felújítások, melyek a pályázat keretében elvégezhetőek, illetve elvégzésük műszakilag indokolt. 

[bookmark: _Hlk91496121]Ennek alapján célszerűnek tűnik pályázatot benyújtani a Herend, Hóvirág utca szilárd útburkolatának kiépítésére, az Ág utca, Árva utca, Hóvirág utca és Táncsics utca útburkolatának felújítására, továbbá a Kossuth utca-  Hóvirág utca- Ág, Nagyfa utca csomópontban körfogalom kiépítésére. 

Mivel a Kossuth utca közútrész a Magyar állam tulajdonában és a Magyar Közút Nonprofit Zrt. vagyonkezelésében áll, így tárgyi beruházás támogatására vonatkozó pályázat benyújtására csak konzorciumi formában van lehetőség. 

Tehát abban az esetben, amennyiben a Képviselő-testület támogatja ezen pályázati célt, úgy a pályázat benyújtását megelőzően konzorciumi szerződés megkötése szükséges a vagyonkezelő állami tulajdonú társasággal. 

Fentiekben foglaltak alapján, kérem a Tisztelt Képviselő-testületet, hogy a szerződés megkötésével  kapcsolatosan hozza meg döntését!






HATÁROZATI JAVASLAT
……/2022. (I. …..) számú önkormányzati határozat

Herend Város Önkormányzatának Képviselő-testülete a TOP Plusz 1.2.3-21 kódszámú, Belterületi utak fejlesztése pályázat keretében, a Herend Kossuth utca - Hóvirág utca- Ág utca – Nagyfa utca csomópontban, körfogalom kiépítését kívánja megvalósítani. 
A tárgyi projekt támogatására irányuló pályázat benyújtása és a projekt jövőbeni megvalósítása érdekében, Herend Város Önkormányzata konzorciumi szerződést kíván kötni a Magyar Közút Nonprofit Zrt.-vel, mint vagyonkezelő szervezettel. 

A Képviselő-testület, a fentiekben foglaltak alapján felhatalmazza a polgármestert a konzorciumi szerződés megkötésére, a szerződés aláírására. 


Határidő: Azonnal 
Felelős  : Jánszky Lajos László polgármester  

Kérem a Tisztelt Képviselő-testületet, szíveskedjen meghozni döntését!

Herend, 2021. december 20.
			Tisztelettel:
   					               Jánszky Lajos László
                                                                                                                      polgármester 

